CELEX: 22019D1646
Language: mt
Date: 2017-12-15 00:00:00
Title: Deċiżjoni tal-Kumitat Konġunt taż-ŻEE Nru 240/2017 tal-15 ta’ Diċembru 2017 li temenda l-Anness XI (Servizzi ta’ telekomunikazzjoni) tal-Ftehim ŻEE [2019/1646]

3.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 254/52
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 240/2017
         tal-15 ta’ Diċembru 2017
         li temenda l-Anness XI (Servizzi ta’ telekomunikazzjoni) tal-Ftehim ŻEE [2019/1646]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (il-“Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2017/1438 tal-4 ta’ Awwissu 2017 li temenda d-Deċiżjoni 2007/131/KE dwar il-permess ta’ użu tal-ispektrum ta’ frekwenzi tar-radju, għal apparat li juża teknoloġija ultra-wideband, b’mod armonizzat fil-Komunità (1) trid tiġi inkorporata fil-Ftehim ŻEE.
                  
               
                     (2)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2017/1483 tat-8 ta’ Awwissu 2017 li temenda d-Deċiżjoni 2006/771/KE dwar l-armonizzazzjoni tal-ispettru tar-radju għal użu ma’ tagħmir għal meded qosra u li tħassar id-Deċiżjoni 2006/804/KE (2) trid tiġi inkorporata fil-Ftehim ŻEE.
                  
               
                     (3)
                  
                  
                     Id-Deċiżjoni ta’ Implimentazzjoni (UE) 2017/1483 tħassar, b’effett mill-1 ta’ Jannar 2018, id-Deċiżjoni tal-Kummissjoni 2006/804/KE (3), li hija inkorporata fil-Ftehim ŻEE u li konsegwentement għandha titħassar skont il-Ftehim ŻEE b’effett mill-1 ta’ Jannar 2018.
                  
               
                     (4)
                  
                  
                     Għaldaqstant, jenħtieġ li l-Anness XI tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XI tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied mal-punt 5cw (id-Deċiżjoni tal-Kummissjoni 2007/131/KE):
                        
                                    “—
                                 
                                 
                                    
                                       32017 D 1438: Id-Deċiżjoni ta’ Implimentazzjoni tal-Kummissjoni (UE) 2017/1438 tal-4 ta’ Awwissu 2017 (ĠU L 205, 8.8.2017, p. 89).”
                                 
                              
                  
                        2.
                     
                     
                        L-inċiż li ġej jiżdied mal-punt 5cz (id-Deċiżjoni tal-Kummissjoni 2006/771/KE):
                        
                                    “—
                                 
                                 
                                    
                                       32017 D 1483: Id-Deċiżjoni ta’ Implimentazzjoni tal-Kummissjoni (UE) 2017/1483 tat-8 ta’ Awwissu 2017 (ĠU L 214, 18.8.2017, p. 3).”
                                 
                              
                  
                        3.
                     
                     
                        It-test tal-punt 5cza (id-Deċiżjoni tal-Kummissjoni 2006/804/KE) għandu jitħassar b’effett mill-1 ta’ Jannar 2018.
                     
                  
         
            Artikolu 2
            It-testi tad-Deċiżjonijiet ta’ Implimentazzjoni (UE) 2017/1438 u (UE) 2017/1483 bil-lingwa Iżlandiża u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fis-16 ta’ Diċembru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-15 ta’ Diċembru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 205, 8.8.2017, p. 89.
         
            (2)  ĠU L 214, 18.8.2017, p. 3.
         
            (3)  ĠU L 329, 25.11.2006, p. 64.
         
            (*1)  Ma huwa indikat l-ebda rekwiżit kostituzzjonali.